**Kutsu**


Tervetuloa **Tytön tie** -kirjan julkistamistilaisuuteen aamukahvin merkeissä!

**Aika**: to 1.10.2015 klo 9

Aamukahvitarjoilu alkaen klo 8.30

**Paikka:** Tony’s Deli, Street bar, Bulevardi 7, 00100 Helsinki.

**VP** 25.9. mennessä: [ilmo@kirjapaja.fi](mailto:ilmo@kirjapaja.fi) tai Marja-Liisa Saraste 09 6877 4568

 **REETTA MERILÄINEN: Tytön tie**

Polvijärven evakkoperheessä varttui pikkuvanha, syntyjään utelias maalaistyttö. Elettiin pyhämekkojen, kunnan monojen, lanttukukon ja hyvien työimmeisten aikaa. Tytön tie kulki Helsinkiin ja eri puolille maailmaa, piireihin, joita maalaiskylässä ihmeteltiin, kadehdittiin ja naureskeltiinkin. Sillä aikaa Suomi muuttui: avautui ja sulkeutui, vaurastui ja köyhtyi. Sen arvoja kyseenalaistettiin, niin kuin tytönkin.

**Reetta Meriläisen** tie toimittajakoulun johtajaksi, päätoimittajaksi ja urheilun miehiseen maailmaan on ollut antoisa ja opettavainen, hauskakin. Vastasiko elämä paremmissa piireissä lopulta kuvitelmia?

**Reetta Meriläinen** vietti lapsuutensa 1950-luvun Pohjois-Karjalassa. Sittemmin hänestä tuli helsinkiläinen toimittaja, äiti ja isoäiti, kulttuuri- ja urheiluhullu. Toimittajana hän on työskennellyt muun muassa Helsingin Sanomien päätoimittajana ja Sanomien toimittajakoulun johtajana. Nykyään hän on aktiivisesti mukana Naisten Pankin toiminnassa.

